Gerak Khas The Movie

***Gerak Khas The Movie*** merupakan filem aksi kepolisan Malaysia 2001 berdasarkan daripada drama kepolisan *[[Gerak Khas]]*. Ia diterbitkan, ditulis dan diarahkan oleh Datuk Yusof Haslam terbitan Skop Productions, dibintangi oleh Dato' AC Mizal, Abby Abadi, Erra Fazira, Datuk Rosyam Nor dan Norman Hakim. Filem ini mengisahkan mengenai Unit Gerak Khas yang ditugaskan untuk menumpaskan satu sindiket yang terlibat dalam kegiatan pengedaran VCD lucah dan pil ecstacy yang diketuai oleh Castelo (Datuk Rosyam Nor). Filem ini telah ditayangkan kepada umum pada 1 Mac 2001. Sebanyak dua filem susulannya telah diterbitkan, iaitu *[[Gerak Khas The Movie II]]* (2002) dan *[[GK3 The Movie]]* (2005).

## Sinopsis
Unit Gerak Khas ditugaskan untuk menghancurkan satu sindiket yang terlibat dalam kegiatan pengedaran VCD lucah dan pil ekstasi. Sindiket tersebut didalangi oleh dua kumpulan haram yang bermusuh (Castello dan Rafael). Kedua-dua kumpulan ini juga terlibat dalam kegiatan cetak rompak, senjata api serta menguasai pasaran VCD haram dan VCD lucah hampir di seluruh negara. Inspektor Mazlan dan Inspektor Aleeza telah ditugaskan untuk mengawasi dan mengintip gerakan kedua-dua kumpulan haram tersebut. Dalam pada itu Unit Gerak Khas menerima kehadiran Inspektor Shafikah yang ditugaskan untuk membantu siasatan. Kemunculan Shafikah membuatkan Unit Gerak Khas semakin ceria. Keramahan Shafikah menyenangkan semua anggota Gerak Khas lebih-lebih lagi Inspektor Mazlan yang mula menaruh minat dan cuba mendekati Shafikah dengan lebih rapat.

Sementara itu seorang wartawan TV (Azura) yang membuat liputan berita-berita jenayah mengintip gerakan Castelo dan Rafayel. Ekoran dari tindakan Polis yang semakin hebat dan mengancam empayar perniagaan VCD haram dan pil ecstacy, dua kumpulan haram (Castelo dan Rafayel) yang selama ini bermusuhan telah bersatu. Mereka merancang untuk memerangi anggota Gerak Khas. Tindakan mereka dibantu oleh Suzana yang sebenarnya adalah 'mastermind' dalam kegiatan jenayah. Sementara itu konflik hubungan antara Aleeza dan Mazlan semakin tegang. Mereka sering berbalah. namun atas kesedaran dan komited dengan tanggungjawab yang dipikul, masing-masing melupakan soal peribadi dan meneruskan misi menghancurkan dua kumpulan penjenayah Castelo dan Rafayel.

## Pelakon

### Pelakon utama
* AC Mizal sebagai Inspektor Mazlan, Pegawai unit Gerak Khas
* Abby Abadi sebagai Inspektor Aleeza, Pegawai unit Gerak Khas
* Erra Fazira sebagai Inspektor Shafikah, Pegawai unit Gerak Khas (mati di akhir cerita kerana ditembak castello)
* Yusof Haslam sebagai DSP Helmi,Ketua unit Gerak Khas
* A. Galak sebagai Sarjan Hashim, anggota veteran unit Gerak Khas
* Farid Amirul sebagai Detektif Lim, anggota unit Gerak Khas berbangsa Cina
* Deen Maidin sebagai Detektif Lingam, anggota unit Gerak Khas berbangsa India
* Shaharon Anuar sebagai ASP Saiful, pegawai senior unit Gerak Khas
* Rosyam Nor sebagai Castello, Ketua sindiket cetak rompak & pronografi
* Norman Hakim sebagai Rafael, Pesaing kepada Castello
* Nasha Aziz sebagai Suzana, Pemilik kelab malam Lagend & sidekick Castello dan Rafael

### Pelakon pembantu
* Mazlan Senario sebagai Salleh, Pemberi maklumat kepada Inspektor Mazlan
* Normala Samsudin sebagai Azura, Wartawan TVKL yang lantang bersuara serta memandang rendah unit Gerak Khas
* Zul Yahya sebagai Roy, Jurukamera TVKL
* Yank Kassim sebagai Penjahat I
* Kapt. Mohd Nor Bon sebagai Penjahat II
* Johan Abdullah sebagai Mat Salleh di kelab malam 
* CD Rahman sebagai Zombie, Lelaki India di kelab malam 
* Kamil Khan sebagai Penjahat III

### Pelakon tambahan
* Ozlynn Waty sebagai anggota IPK (tidak dikreditkan)
* T.S Jeffry sebagai Penjahat III (tidak dikreditkan)
* DJ Irwansyah sebagai Penjahat IIV (tidak dikreditkan)
* Azlan Komeng sebagai Penjahat V (tidak dikreditkan)

### Penampilan khas
* Illa Sabry sebagai penyanyi pancaragam

## Keluaran
*Gerak Khas The Movie* dikeluarkan pada 1 Mac 2001 dan menjadi filem Malaysia pertama yang ditayangkan pada 2001. Filem ini telah menelan belanja sebanyak RM1.35 juta. Kutipan yang diterima untuk filem ini adalah sebanyak RM4,396,053.25.

## Muzik

Runut bunyi filem *Gerak Khas The Movie* dikeluarkan pada 6 Mac 2001 dan diterbitkan oleh Nova Music. Lagu "Keliru" nyanyian AC Mizal dan "Keranamu Kekasih" nyanyian Illa Sabry dikeluarkan sebagai single utama. Pembikinan album runut bunyi *Gerak Khas* memakan belanja lebih RM40,000.

Turut dimuatkan dalam filem ini ialah muzik skor untuk adegan aksi diambil dari runut bunyi filem End of Days tahun 1999 iaitu setahun sebelum filem Gerak Khas The Movie ditayangkan serta lagu Queen of The Night nyanyian Withney Houston yang merupakan lagu tema filem The Bodyguard tahun 1992

## Kesinambungan
Kesinambungannya, *[[Gerak Khas The Movie II]]* dikeluarkan pada 2002, selepas kejayaan filem pertama, diikuti oleh filem ketiga dan terakhir, *[[GK3 The Movie]]* (juga dikenali sebagai *Gerak Khas the Movie III*) dikeluarkan 2005.

## Anugerah dan pencalonan

## Lihat juga
* *[[Gerak Khas]]*

## Rujukan

## Pautan luar
*